Ma yella d Werwer amsawal yeglem-d s tigawin lḥir d tufɣa n leɛqel i yeḍran i Werwer mi it-id-temmuger tilawt qessiḥen (lmut n warraw-is d tmeṭṭut-is), ihi s tuɣzi n wawal i as-yefka umsawel aglam s tigawin i Werwer awadem ussin di tullist « Di lǧerra-k ay awal », nefren-d amedya-agi i d-yemmalen aya-agi s telqayt: « Yuzzel ad yekcem s axxam, dɣa mmɣen-d fell-as sin yemsulta akken a t-id-ṭṭfen. Yewwet-iten, yal yiwen anida i d-yezga. Ad twehmeḍ ansi i as-d-tekka tezmert am tinna. Yuzzel, yuli tiseddarin, yewweḍ ɣer sdat n tewwurt, yeldi-tt, yufa-n idammen ɣef tegnit. Yezzi akkin, iwala tameṭṭut-is teẓẓel di lqaɛa ɣef yedmaren-is ẓẓlen warraw-is. Iceṭṭiḍen-nsen yakk ččuren d idammen. Werwer yuli-t-id lɣeṭṭ, ulint-id iriran, yezzi laɛqel-is.